[{"text_idx": "#000000", "text": "Ingurumenarekiko eta efizientzia energetikoarekiko konpromisoa"}, {"text_idx": "#000001", "text": "Dbus-ek autobus hibrido artikulatu berriak jarri ditu bere flotan"}, {"text_idx": "#000002", "text": "Dbus-ek 18 metroko 4 autobus hibrido artikulatu berri sartu ditu bere flotan, MAN markakoak, eta datozen asteetan beste 5 iristea aurreikusten da. Lau horiek martxan daude dagoeneko Donostiako autobus lineetan, eta besteak prestatzen ari dira, datozen asteetan zerbitzuan jartzeko asmoz."}, {"text_idx": "#000004", "text": "Autobus berri hauekin, Dbusek bere flota apurka-apurka berritzen jarraitzen du, Donostiako Udaleko Mugikortasun eta Garraioko zinegotzi Pilar Aranak azaldu duenez: \u201cDonostia jasangarriagoa eta CO2 isuriak murriztera bideratua lantzen ari garen estrategiaren barruan, Dbus-ek urrats sendoz lan egiten jarraitzen du. Berrikuntza berri horri esker, kalitatezko zerbitzua ematen jarraituko dugu donostiarrentzat, eta, aldi berean, jasangarriagoak eta ingurumenarekiko errespetuzkoagoak izateko helburuak lortzeko bidean aurrera egingo dugu\u201d."}, {"text_idx": "#000005", "text": "Gaur egun Dbusen flotaren %58 12 metroko ibilgailu hibridoak edo elektrikoak dira eta %25 18 metroko hibrido artikulatuak, flota modernoa, erosoa, iraunkorra eta segurua eskaintzeko, kalitate estandarrik handienak eta egungo baldintzetan beharrezkoak diren neurri guztiak betez."}, {"text_idx": "#000006", "text": "Hauek dira autobus berrien ezaugarri nagusiak:"}, {"text_idx": "#000007", "text": "\u2013 Aurreko 12 metroko autobusak bezala, autobuseko barra guztiek dute geldialdia eskatzeko sakagailua, erabiltzaileek sakagailua eskuragarriago eduki dezaten. Sakagailu horiek braillez ere errotulatuta daude. Era berean, barren profila ergonomikoagoa da."}, {"text_idx": "#000008", "text": "\u2013 Leku gehiago erdiko aldean haur aulkietarako eta gurpildun aulkietarako, eta erdiko alde horretara sartzeko lekua zabalagoa da, eta oztoporik gabea, maniobrak errazago egiteko."}, {"text_idx": "#000009", "text": "\u2013 Lehenengo aldiz, autobusak kartel espezifikoak eta desberdinak edukiko ditu geldialdia eskatzeko eta arrapala eskatzeko, autobuseko puntu guztietatik gehiago ikusteko moduan."}, {"text_idx": "#000010", "text": "\u2013 Argitasun handiagoa ibilgailuaren barrualdean, zeharkako argiaren bitartez."}, {"text_idx": "#000011", "text": "\u2013 Ikusgarriagoak dira linearen eta helmugaren gaineko informazioa emateko autobusak kanpoaldean dituen kartelak."}, {"text_idx": "#000012", "text": "Autobusek, halaber, DTKren eskakizun guztiak bete dituzte irisgarritasun, erosotasun eta segurtasunari dagokienez, eta %100 irisgarriak dira, zoru baxua eta sartzeko arrapala baitituzte bi aulki gurpildunetarako lekura iristeko."}, {"text_idx": "#000013", "text": "2014az geroztik Dbusen sartu diren autobusak bezala, ibilgailu berriek USB kargarako puntuak dituzte, bidaian zehar gailu elektronikoak doan kargatu ahal izateko."}, {"text_idx": "#000014", "text": "Autobus modelo berriak kontsumoak eta igorpenak murriztea ahalbidetzen du, frenatzearen energia berreskuratzeko sistema bat eta Start&Stop sistema erabiliz, horiengatik baita ibilgailu hibridoa. Horrez gain, autobus modelo honek mantentze lanen denborak optimizatzea eta mantentze lanen kostuak murriztea ere ahalbidetzen du, modelo berberaren aurreko belaunaldiarekin alderatuta."}, {"text_idx": "#000015", "text": "9 autobus berri horiek martxan jartzean, Dbusek ingurumenaren aldetik iraunkorrena den flotetako bat izango du, 62 autobus hibrido edo elektrikorekin, hau da, flota osoaren % 45. Gutxiago kutsatzen duten teknologiako ibilgailu horiei esker, urtean 1.500 tona CO2 baino gehiago gutxiago isurtzen dira, Donostiako herritarren bizi-kalitatea hobetuz."}, {"text_idx": "#000018", "text": "Urtarrilak 28, larunbata: aldaketak 9 eta 42 lineetan ekitaldi bat dela eta Polloen 26 Urt 2023By EstiUrtarrilak 28, larunbata: aldaketa 5 linean jaiak direla eta 26 Urt 2023By Esti24-26 lineak: Madril Hiribidea 28 geltokiaren lekualdaketa 23 Urt 2023By Esti"}, {"text_idx": "#000020", "text": "Urtarrilak 28, larunbata: aldaketa 5 linean jaiak direla eta"}, {"text_idx": "#000021", "text": "24-26 lineak: Madril Hiribidea 28 geltokiaren lekualdaketa"}]